b'\n_START_ARTICLE_\nRumpenheimin linna\n_START_PARAGRAPH_\nRumpenheimin linna (saks. Rumpenheimer Schloss) on Saksan Offenhach am Mainissa sijaitseva, Hessenin vaaliruhtinaalle Friedrich Karlille kuulunut linna. H\xc3\xa4nen esi-is\xc3\xa4ns\xc3\xa4 prinssi Frederick testamenttasi linnan suvulleen vuonna 1837 ja toivoi sen pysyv\xc3\xa4n suvun yhteisen\xc3\xa4 kokoontumispaikkana. Ensimm\xc3\xa4iseen maailmansotaan saakka siell\xc3\xa4 kokoontui kes\xc3\xa4isin kuninkaallisia ja tulevia kuninkaallisia useista kuningashuoneista. Friedrich Karl jatkoi linnan kunnostamista maailmansodan j\xc3\xa4lkeen, mutta samanlaista suvun kokoontumista ei en\xc3\xa4\xc3\xa4 tapahtunut. Linna tuhoutui liittoutuneiden pommituksissa toisessa maailmansodassa, mutta nykyisin sit\xc3\xa4 on kunnostettu.'